Der er sendt dykkere i vandet ud for Aalbæk Havn.

Efterforskningen efter søndagens narkoaktion i Aalbæk fortsætter. I dag er Frømandskorpset på arbejde ved Aalbæk Havn. Formentlig leder frømændene efter yderligere mængder hash, som de formodede smuglere kan have dumpet. Ved narkoaktionen søndag blevder beslaglagt 250 kg hash, og under en skudveksling blev en af nordmændene dræbt af skud, mens en anden nordmand og en betjent blev såret.